CELEX: 62021CA0286
Language: et
Date: 2022-06-20 00:00:00
Title: Kohtuasi C-286/21: Euroopa Kohtu (kümnes koda) 28. aprilli 2022. aasta otsus – Euroopa Komisjon versus Prantsuse Vabariik (Liikmesriigi kohustuste rikkumine – Keskkond – Direktiiv 2008/50/EÜ – Välisõhu kvaliteet – Artikli 13 lõige 1 ja XI lisa – Mikroosakeste (PM10) piirtasemete süstemaatiline ja püsiv ületamine teatavates Prantsusmaa piirkondades – Artikli 23 lõige 1 – XV lisa – Piirtasemete ületamise „võimalikult lühike“ periood – Asjakohased meetmed)

20.6.2022   
            
            
               ET
            
            
               Euroopa Liidu Teataja
            
            
               C 237/19
            
         
      Euroopa Kohtu (kümnes koda) 28. aprilli 2022. aasta otsus – Euroopa Komisjon versus Prantsuse Vabariik
      (Kohtuasi C-286/21) (1)
      
      (Liikmesriigi kohustuste rikkumine - Keskkond - Direktiiv 2008/50/EÜ - Välisõhu kvaliteet - Artikli 13 lõige 1 ja XI lisa - Mikroosakeste (PM10) piirtasemete süstemaatiline ja püsiv ületamine teatavates Prantsusmaa piirkondades - Artikli 23 lõige 1 - XV lisa - Piirtasemete ületamise „võimalikult lühike“ periood - Asjakohased meetmed)
      (2022/C 237/24)
      Kohtumenetluse keel: prantsuse
      
         Pooled
      
      
         Hageja: Euroopa Komisjon (esindajad: O. Beynet ja M. Noll-Ehlers)
      
         Kostja: Prantsuse Vabariik (esindajad: T. Stéhelin ja W. Zemamta)
      
         Resolutsioon
      
      
                  1.
               
               
                  Kuna Prantsuse Vabariik
                  
                              —
                           
                           
                              ei ole alates 1. jaanuarist 2005 kuni 2019. aastani k.a taganud, et süstemaatiliselt ja püsivalt ei ületataks mikroosakeste (PM10) päevast piirtaset Priisi linnastu õhukvaliteeditsoonis (FR04A01/FR11ZAG01) ja 1. jaanuarist 2005 kuni 2016. aastani k.a tsoonis Martinique/Fort-de-France (FR39N10/FR02ZAR01), siis on Prantsuse Vabariik rikkunud kohustusi, mis tulenevad Euroopa Parlamendi ja nõukogu 21. mai 2008. aasta direktiivi 2008/50/EÜ välisõhu kvaliteedi ja Euroopa õhu puhtamaks muutmise kohta artikli 13 lõikest 1 koostoimes direktiivi XI lisaga, ning
                           
                        
                              —
                           
                           
                              ei ole taganud, et õhukvaliteedi kavad näeksid asjakohased meetmed tagamaks, et see piirtasemete ületamise ajavahemik jääks võimalikult lühikeseks, siis on ta nendes kahes tsoonis alates 11. juunist 2010 rikkunud kohustusi, mis tulenevad direktiivi 2008/50/EÜ artikli 23 lõike 1 teisest lõigust koostoimes selle direktiivi XV lisaga.
                           
                        
            
                  2.
               
               
                  Jätta kohtukulud Prantsuse Vabariigi kanda.
               
            
         (1)  ELT C 252, 28.6.2021